वहीं पूर्वान्कारा लिमिटेड के एमडी आशीष आर पूर्वान्कारा ने कहा कि ये बजट भारत के विकास को दर्शाता है। उन्होंने कहा कि बजट में भले ही फिलहाल रियल एस्टेट के लिए कुछ खास राहत न दी गई हो, लेकिन इसके अग्रगामी परिणाम इस सेक्टर के लिए बेहतर होंगे। उन्होंने कहा कि जीएसटी काउंसिल के नोटिफिकेशन के मुताबिक काउंसिल ने क्रेडिट लिंक्ड सब्सिडी योजना, प्रधानमंत्री आवास योजना के तहत रियायतें जारी रखी है। सरकार ने इन योजनाओं के तहत जीएसटी को 12 फीसदी से घटाकर 8 फीसदी कर दी। वहीं 250 करोड़ के टर्नओवर वाली कंपनियों के कॉरपोरेट टैक्स को 25 फीसदी घटाकर छोटे कारोबारियों को राहत दी। उन्होंने कहा कि ये दर्शाता है कि भारत में कॉरपोरेट सेक्टर में पॉजिटिव इंपैक्ट है। उन्होंने कहा कि रूलर इंडिया का डेवलपमेंट हो या बुनियादी ढांचे में वृद्धि, स्वास्थ्य सुविधा हो या शिक्षा सेक्टर या फिर रोजगार के लाभ और स्मार्ट शहर के विस्तार हमारा देश हर सेक्टर में विकास कर रहा है। देश के हर सेक्टर में विकास दिख रहा है।